Predkladacia správa

	V súlade s § 3 ods. 2 zákona Národnej rady Slovenskej republiky č. 46/1993 Z.z. o Slovenskej informačnej službe v znení neskorších predpisov riaditeľa Slovenskej informačnej služby vymenúva a odvoláva prezident Slovenskej republiky na návrh vlády. 

	Na uvoľnené miesto riaditeľa Slovenskej informačnej služby sa navrhuje vymenovať Ladislav Pittner, ktorý má vzhľadom na svoje skúsenosti všetky predpoklady dobre vykonávať túto funkciu. Preto sa predkladá vláde Slovenskej republiky návrh jej uznesenia v tom smere, aby navrhla prezidentovi Slovenskej republiky vymenovať Ladislava Pittnera do funkcie riaditeľa Slovenskej informačnej služby.

	Zároveň sa poveruje predseda vlády Slovenskej republiky predložiť tento návrh prezidentovi Slovenskej republiky.